উস্তুনে হান্নানা(খেজুর গাছের)কান্না

মসজিদে নববীতে রাসুলাল্লাহ (দ.) একটি খেজুর গাছের শুকনা কাঠের সাথে হেলান দিয়ে খুতবা দিতেন । দিনে দিনে মসজিদে নববীতে মুসলমানদের সংখ্যা বেড়ে যাওয়ার কারনে,পিছনের সাহাবীদের জন্য খোতবা শুনা কষ্টকর হয়ে পড়ে।ফলে মদিনার এক আনসারী সাহাবী একটি মিম্বার তৈরী করলেন। আল্লাহর রসুল (দ.) যখন সেই নতুন মিম্বরে উঠে খোতবা দেওয়া শুরু করলেন, তখন উপস্থিত সাহাবাগন ছোট বাচ্চার কান্নার আওয়াজ শুনতে পান। তখন নবীজি মিম্বর থেকে নেমে,সেই খেজুর গাছের নিকটে গিয়ে,খেজুর গাছটিকে প্রশ্ন করলেন—তুমি এ ভাবে কান্না করছ কেন? উত্তরে সেই খেজুর গাছটি বলতে শুরু করলেন, হুজুর আপনি আমার উপর হেলান দিয়ে আর কোনদিন খুতবা দিবেন না তা আমি সহ্য করতে পারছিনা। আল্লাহর রসুল (দ.) তাকে বুকে জড়িয়ে শান্তনা দিলেন এবং জান্নাতে নবীজির সাথে থাকার সুসংবাদ দিলেন।এবং উপস্থিত সাহাবাদেরকে নির্দেশ দিলেন,তাকে যেন নতুন মিম্বরের নিচে দাফন করা হয় ।

 সূত্রঃ (ইবনে মাজাহ)—হাদিস নং -১৪১৫,

**মোহাম্মদ আনছার উল্লাহ**

সহকারী শিক্ষক

শহীদনগর সিটি কর্পোরেশন বালিকা উচ্চ বিদ্যালয়

লালখানবাজার,চট্টগ্রাম।